Castell (Lecch)

Castell (Castello sopra Lecco) l'è ona frazion de la città de Lecch.
El paes el se troeuva minga lontan de Lecch, a nord-est del centro comunal. L'è traversaa del Gerenzon e del sò ramm derivaa, la Fiumesela.
Per on bell poo de temp a l'è staa on comun indipendent, che al temp di piev el partegniva a la Piev de Lecch: el gh'eva ona quai frazion, compagn de Arlenegh, Bisera, Caleott, Cantarei, Caronzin, e Galandra.
L'era el comun pussee gross tra quei ch'eren intorna a Lecch, e in del 1867 el s'è sgrandii anmò pussee perchè gh'è staa taccaa el comun de Olaa, con la soa frazion Bonascina.
A Castell a gh'era tutt i industri pussee important del territori lecches, oltra che a ona quai villa de sciori milanes (compagn de Villa Belgioios o Villa Manzon).
A l'è staa unii a Lecch domà in del 1923.

Se pensa che 'l palazzott de Don Rodrigo, personagg del romanz I Promessi Sposi, el se trovass proppi a Castell.

Categoria:Rion de Lech
Categoria:Vegg comun de la Lombardia
Categoria:Comun de la Piev de Lech